I. Indledning. 
De er med de efterfølgende litterære Bemærkninger ikke Hensigten at levere en 
Fremstilling af, hvorledes vor nærværende Kundskab til Pteropoderne i Tidens Løb har 
udviklet sig; tvertimod er det blot Forfatterens Ønske af den omfattende Litteratur, som 
beskæftiger sig med Pteropodernes Naturhistorie, at udpege, hvad der efter hans Skjøn 
endnu kan siges at have aktuel Interesse. En saadan Sigtning af det foreliggende turde 
maaske overhovedet være at anbefale i lignende Tilfælde, idet det vistnok oftere er gaaet 
som ved Pteropoderne, at vigtige Arbejder har haft den Lod af mere eller mindre 
tilfældige Grunde at blive næsten ganske upaaagtede, noget der nødvendigvis maa vere 
skæbnesvangert for det videnskabelige Fremskridt. 
Hvad der foreligger om Pteropoderne fra det 17de, 18de og de første Decennier 
af indeværende Aarhundrede, har nu for største Delen en blot historisk Interesse. Her 
skal derfor af hine ældre Arbejder kun nævnes O. Fabricius’ Meddelelser om Limacina 
og Clione (Fauna Groenland. p.386—389, 334 —336; Ny Saml. D. Vid. Selsk. Skr. 1. Del 
p. 567 ff.), særlig de biologiske Iagttagelser, som endnu kan læses med positivt Udbytte, 
idet ingen senere Forfatter har meddelt lagttagelser, som gjorde hine overflødige. Derimod 
maa den Interesse, der knytter sig selv til saadanne Arbejder som Cuviers anatomiske 
Studier over forskjellige Pteropoder (Clione, Pneumodermon, Hyalæa) nu siges at være rent 
historisk, idet senere Forfattere, særlig Souleyet, har givet langt fyldigere Fremstillinger af 
de samme Dyrs Bygning med Optagelse af alt, hvad der af det ældre var brugbart. Den 
samme Bemærkning gjælder i ikke mindre Grad om en hel Samling ældre formbeskrivende 
Arbejder, af meget forskjellig, tildels dog temmelig underordnet, videnskabelig Gehalt, men 
alle for saa vidt af Betydning, som de har givet et første Fingerpeg om Existensen af flere 
eller færre Former af Pteropoder; de savner nu næsten uden Undtagelse aktuel videnskabelig 
Interesse. 
En saadan besidder derimod i ikke ringe Grad d’Orbignys Pteropod-Arbejder, særlig 
hans omfattende Bidrag til Pteropodernes Naturhistorie i «Voyage Amer. Mer.» (1835—43), der 
